Այո, անժխտելի է, որ կաթողիկոսի և Մայր Աթոռ Սուրբ Էջմիածնի գործունեությունն անթերի չէ, սակայն դա բոլորովին այլ քննարկման նյութ է և «Նոր Հայաստան, նոր հայրապետ» նախաձեռնությանը կամ որևէ այլ խմբի իրավունք չի տալիս պահանջելու կաթողիկոսի հրաժարականը` պահպանվող տարածք հանդիսացող դիվանատան շենք ներխուժելով և դիվանատան աշխատանքները խանգարելով: Ինչպես իր ֆեյսբուքյան էջում գրել է տեր Վահրամ քահանա Մելիքյանը. «Նրանք որևէ կերպ տրամադիր չեն ունկնդիր լինելու եկեղեցականների հորդորներին՝ դադարեցնելու նման անընդունելի և դատապարտելի վարվելակերպը»։